**EGYÜTTMŰKÖDÉSI MEGÁLLAPODÁS**

amely létrejött egyrészt

Cégnév: **Lime Technology Kft.**

Székhely: Budapest, 1055 Bajcsy-Zsilinszky út 78.

Cégjegyzékszám: 01-09-332596

Adószám: 26569242-2-41

Képviseli: Andrea John Ellis és Wayne Hsing-Yuan Ting ügyvezetők

mint együttműködő partner – a továbbiakban: **Lime Kft.** -

másrészről a

Szervezet neve: **Szombathely Megyei Jogú Város Önkormányzata**

Székhely: 9700 Szombathely, Kossuth Lajos u. 1-3.

Adószám: 15733658-2-18

Képviseli: Dr. Nemény András polgármester

mint együttműködő partner – a továbbiakban: **Önkormányzat** –

együttesen a továbbiakban: Felek között alulírott helyen és napon, az alábbi feltételek mellett.

**A MEGÁLLAPODÁS TÁRGYA**

1. A Lime Kft. az egészségesebb, tisztább és élhetőbb városok létrehozása érdekében szorosan együttműködik az ebben érdekelt felekkel a fejlődő közlekedési igényeknek a kezelése érdekében, hogy ezáltal biztosítsa az emberek és közösségek közötti zavartalan, gyors, fenntartható és biztonságos közlekedést. Öt kontinensen több mint 200 millió utazáshoz járult hozzá, elektromos rollereket és kerékpárokat biztosítva az autózás alternatívájaként.

Az Önkormányzat Közgyűlése a 244/2022. (VI.27.) Kgy. számú határozatában – tekintettel arra, hogy a mikromobilitási eszközök kölcsönzési lehetősége összhangban van Szombathely Megyei Jogú Város fenntartható mobilitási tervével (SUMP) - felhatalmazta a Városstratégiai, Idegenforgalmi és Sport Bizottságot, a Gazdasági és Jogi Bizottságot, valamint a Bűnmegelőzési, Közbiztonsági és Közrendvédelmi Bizottságot, hogy a mikromobilitási járművek kölcsönzési célú közterületi elhelyezésének részleteiről szóló megállapodást a Lime Kft. és az Önkormányzat között jóváhagyja.

A Városstratégiai, Idegenforgalmi és Sport Bizottság a ……………… VISB sz. határozatában, a Gazdasági és Jogi Bizottság a ………………..GJB sz. határozatában, valamint a Bűnmegelőzési, Közbiztonsági és Közrendvédelmi Bizottság a …………………….. határozatában az együttműködésnek a jelen megállapodásban foglalt feltételeit jóváhagyta, amelyre tekintettel a Felek az alábbi megállapodást kötik egymással:

1. A Lime Kft. a jelen megállapodás alapján 300 db elektromos roller lakossági kölcsönzését biztosítja Szombathely Megyei Jogú Város közigazgatási területén belül (üzemelési zóna), ahol összesen 72 darab gyűjtőpont (a továbbiakban: hotspot) kerül kialakításra. A jelen megállapodás alapján az üzemelési zónát, a mobilitási zónát, a tilos parkoló zónákat, a hotspotokat, a lassító zónát/behajtani tilos zónát és a kötelező parkoló zónákat a Felek a <https://www.google.com/maps/d/viewer?mid=1qlG_JnH74E189h0g0nKOSIwPzNilIKM6&ll=47.22679413176138%2C16.6315940368107&z=15> link tartalma alapján rögzítik. Szerződő felek megállapodnak abban, hogy a hotspotok helyszínét a működtetés első 2 hónapjának tapasztalata alapján egyező akarattal véglegesítik, amelyet követően a Lime Kft. saját költségén, az Önkormányzattal előzetesen írásban egyeztetett módon gondoskodik a hotspotok megjelöléséről a használók számára észlelhető módon (pl.: táblázás vagy felfestés).

**A MEGÁLLAPODÁS IDŐTARTAMA**

1. Jelen megállapodást Felek 2022. augusztus 1. napjától 2022. december 31. napjáig kötik.

**A FELEK JOGAI ÉS KÖTELEZETTSÉGEI**

1. A Lime Kft. kötelezettséget vállal arra, hogy a hotspotokon a jelen megállapodás alapján az elektromos rollereket elhelyezi, és kölcsönzésüket a jelen megállapodás időtartama alatt biztosítja a lakosság számára. A Lime Kft. a jelen megállapodás aláírásával kijelenti, hogy az elektromos rollerek elhelyezésére biztosított hotspotok és az üzemeltetési zóna helyszíneit, területét ismeri és kijelenti, hogy az általa folytatni kívánt tevékenység végzésére azok alkalmasak. Az Önkormányzat szavatol azért, hogy harmadik személynek nincs a hotspotokra vonatkozóan olyan joga, amely a Lime Kft-t a használatban korlátozza vagy megakadályozza. Amennyiben bármely okból – különösen városi rendezvény miatt - szükséges a hotspot(ok) áthelyezése vagy működtetésének felfüggesztése, úgy e körülményt az Önkormányzat írásban jelzi a Lime Kft. felé, legalább az áthelyezés vagy felfüggesztés időpontját megelőzően 3 nappal. A Lime Kft. a hozzá eljuttatott értesítése alapján köteles a hotspot(ok) Önkormányzattal előzetesen egyeztetett áthelyezéséről vagy felfüggesztéséről gondoskodni.
2. A Lime Kft. a jelen megállapodás fennállása alatt köteles a hotspotok területét a rendeltetésüknek megfelelően használni, és köteles megtéríteni mindazt a kárt, amely a rendeltetésellenes használat, vagy más szerződésellenes magatartás következménye. Ha a Lime Kft. az Önkormányzat felhívása ellenére folytatja a nem rendeltetésszerű vagy a szerződésnek egyébként nem megfelelő használatot, az Önkormányzat azonnali hatállyal felmondhatja a jelen megállapodást. A Lime Kft. kizárólag az Önkormányzat előzetes írásbeli hozzájárulása alapján végezhet átalakítást a hotspotok területén.
3. A Lime Kft. viseli az elektromos rollerek fenntartásával, üzemeltetésével, karbantartásával és tisztántartásával kapcsolatos terheket.

A Lime Kft. tudomásul veszi, hogy az Önkormányzat az elektromos rollerek esetleges rongálásáért, megsemmisüléséért vagy egyéb károsulásáért, az elektromos rollerek lakosság általi használatával bekövetkező balesetekért és károkért nem vállal semmilyen felelősséget. Az elektromos rollerekben bekövetkezett károk esetén a Lime Kft. vállalja rövid időn belül a helyreállítást, pótlást. Az elektromos rollerek bármely okból történő balesetveszélyessé válása esetén a Lime Kft. köteles azok használatát fizikailag megakadályozni és a lehető legrövidebb időn belül a balesetveszély megszűntetéséről gondoskodni. A Lime Kft. jelen szerződés aláírásával kifejezetten vállalja, hogy amennyiben az Önkormányzatnak bármilyen fizetési kötelezettsége keletkezne az elektromos rollerek használatával bármilyen összefüggésben, úgy azt legkésőbb az Önkormányzat fizetési kötelezettségének teljesítésétől számított 30 napon belül maradéktalanul megtéríti az Önkormányzat számára.

1. A Lime Kft. kötelezettséget vállal a rollerek olyan módon történő elhelyezésére, hogy a járdákon a gyalogosforgalmat, illetve a közös gyalog- és kerékpárutakon a kerékpáros forgalmat ne akadályozzák. Ennek érdekében a járdák esetében a 1,5 m hasznos szélességet biztosítani kell. Zöldterületeken, gyepesített felületeken nem lehet az eszközöket tárolni.
2. A hotspotok területének fenntartási költségeihez történő hozzájárulásként a Lime Kft. az Önkormányzatnak 750.000,- Ft + ÁFA, azaz hétszázötvenezer forint + ÁFA összeget fizet, amelyet köteles a jelen megállapodás aláírását követő 15 napon belül az Önkormányzat számlája alapján, az Önkormányzat UniCredit Bank Zrt-nél vezetett 10918001-00000003-25300036 számú számlájára átutalással egy összegben teljesíteni. Ha a Lime Kft. előző kötelezettségét határidőre és maradéktalanul nem teljesíti, úgy az Önkormányzat felszólítás nélkül, azonnali hatállyal felmondhatja a jelen megállapodást.
3. A Lime Kft. telefonos applikáción keresztül biztosítja a hotspotok helyéről, az elérhető szabad elektromos rollerekről történő lakossági tájékoztatást. A Lime applikáció letölthető a Play áruházból vagy az App store-ból.
4. A Lime Kft. kötelezettséget vállal arra, hogy a kötelező parkoló zónákban a hotspotokon kívül hagyott elektromos rollereket, valamint a kötelező parkoló zónákon kívül a 7. pontban írtaknak nem megfelelően elhelyezett rollereket, az Önkormányzattól a kapcsolattartó 16. pont szerinti e-mail címére érkezett bejelentés kézhezvételétől számított 2 órán belül, egyéb esetekben 24 órán belül begyűjti, és valamelyik hotspotra visszaszállítja. A Lime Kft. ezen kötelezettségének teljesítéséhez alvállalkozó igénybevételére jogosult a Ptk.6:129. §-a alapján, akinek a magatartásáért úgy felel a Ptk. 6:148 §-a alapján, mintha maga járt volna el.
5. A Felek megállapodnak, hogy Szombathely Megyei Jogú Város közigazgatási területén

* behajtani tilos zóna: Fő tér területe,
* parkolni tilos zóna: Újtemető, Csónakázó-tó, Ezredévi park, Kámoni Arborétum, Herényi temető, Jewish temető, Brenner park, Potyondi mocsár, Gayer park, Szent Márton temető területe,
* kötelező parkoló zóna:

Derkovits lakótelep (Váci M. u., Bem J. u.; Perintparti sétány; Bartók B. krt.; Rohonci u.; Szűrcsapó u. ; Paragvári u.)

Joskar-Ola lakótelep (Hunyadi J. u.; Károlyi A. u.; Kenyérvíz u.; Mikes K. u.; Barátság u.; Szent Márton u.)

KISZ lakótelep (Szent Flórián krt.; Perint patak; Szent Gellért u.; Jászai M. u.; Budai Nagy Antal u.; Muraszombat u.; Hajdú u.; Rumi u.)

Oladi lakótelep (Dolgozók u.; Kassák L. u.; Kodály Z. u.; Nagy L. u.; Simon I. u.; Kassák L. u.; Bakó J. u.; Faludi F. u.)

Stromfeld lakótelep (Verseny u.; Repülők útja; Szombathely-Kőszeg vasút; Élmunkás u.)

Mobilitási zóna (Petőfi S. u.; Magyar L. u.; Nagykar u.; Sörház u.; Hollán E. u.; Kiskar u.; Mátyás király u.; Zrínyi I. u.; Hunyadi J. u.; Szent Márton u.; Vörösmarty u.; Szelestey L. u.; Március 15. tér)

Ezen zónák területén belül a használók a rollereket kizárólag a Lime Kft. által kialakításra kerülő hotspoton helyezhetik el, míg az üzemeltetési terület ezeken kívül eső részein az elektromos rollerek a KRESZ szabályainak betartása mellett, valamint a jelen megállapodásban rögzítettek figyelembevételével (pl.: 7. pontban írtak) bárhol elhelyezhetők.

1. A Lime Kft. kötelezettséget vállal arra, hogy az elektromos rollerek bármely okból kiváltott hangjelzését minden nap este 10 és reggel 7 óra között letiltja.
2. A Lime Kft. kötelezettséget vállal arra, hogy az Önkormányzat külön kérésére, az abban megjelölt határidőn belül és az abban megfogalmazott kritériumok alapján – különösen a hotspotokon kívül hagyott elektromos rollerek számára, a begyűjtés időtartamára vonatkozóan - az elektromos rollerek használatával kapcsolatosan kimutatást készít, és azt megküldi az Önkormányzat részére.
3. A Lime Kft. a jelen megállapodás aláírásával kijelenti, hogy az általa nyújtott szolgáltatás tekintetében megfelelő szaktudással, tapasztalattal és kapacitással rendelkezik, szolgáltatását a hatályos jogszabályi rendelkezéseknek megfelelően végzi.
4. A Lime Kft. kijelenti továbbá, hogy a tevékenységére vonatkozó hatósági és jogszabályi előírásokat ismeri, a szolgáltatásával kapcsolatos eszközök, igénybe vett személyek, esetleges alvállalkozók az előírásoknak mindenben megfelelnek mind minőségüket, jellegüket mind pedig mennyiségüket tekintve. A Lime Kft. a jelen szerződésben megjelölt tevékenysége gyakorlásához esetlegesen szükséges hatósági engedélyeket köteles beszerezni.

**KAPCSOLATTARTÁS**

1. A Felek részéről kapcsolattartásra kijelölt személyek:

|  |  |  |
| --- | --- | --- |
| A Lime Kft. részéről: |  |  |
|  | Név: Irmai Krisztián |  |
|  | Telefon: +36 30 904 46 94 |  |
|  | E-mail: hu.support@li.me |  |
| |  |  |  |  |  |  |  |  | | --- | --- | --- | --- | --- | --- | --- | --- | | Az Önkormányzat részéről: | |  | |  | |  | | |  | |  | |  | |  | | |  | Név: | | Kalmár Ervin,  a Városüzemeltetési Osztály vezetője | |  | | |  | Telefon: | | +36 30 279 2548 | |  | | |  | E-mail: | | kalmar.ervin@szombathely.hu | |  | | | | | |  |  |  |
|  | | | |  |  |  |

**A MEGÁLLAPODÁS MEGSZŰNÉSE, MEGSZÜNTETÉSE**

1. A Felek közös megegyezéssel írásban bármikor módosíthatják a megállapodás tartalmát. A megállapodásnak a módosítással nem érintett része változatlanul hatályban marad.
2. Amennyiben valamelyik Fél a jelen megállapodásból eredő lényeges kötelezettségét súlyos mértékben megszegi, és a megállapodás megszegését elszenvedő fél felszólításában megszabott határidőn belül sem állítja helyre a szerződésszerű állapotot, úgy a megállapodás megszegését elszenvedő fél a megállapodást azonnali hatállyal felmondhatja, és az ezzel összefüggésben felmerült kárának megtérítését követelheti.
3. Amennyiben a megállapodás bármely egyéb okból megszűnik, úgy a Lime Kft. köteles a hotspotokat az elektromos rollerektől kiürítve, rendeltetésszerű használatra alkalmas, az átvételkorinak megfelelő állapotban az Önkormányzatnak 30 napon belül visszaadni, a hotspotokon kívül hagyott elektromos rollereket a város területéről 30 napon belül begyűjteni és elszállítani.

A Lime Kft. a megállapodás megszűnésekor ráfordításai, illetve azok időarányos részének megtérítésére nem tarthat igényt. A megállapodás megszűnésével kapcsolatban a Lime Kft. semmilyen igénnyel nem léphet fel az Önkormányzattal szemben.

**ZÁRÓ RENDELKEZÉSEK**

20. A jelen megállapodásban nem szabályozott kérdésekben a Ptk. és a vonatkozó jogszabályok rendelkezései az irányadók.

1. A jelen megállapodás kizárólag írásban, közös megegyezéssel módosítható.
2. A Felek megállapodnak abban, hogy a jelen szerződés idejének tapasztalatai alapján együttműködésüket újratárgyalják annak 2023. január 1. napjától történő esetleges folytatása érdekében. A Lime Kft. vállalja, hogy tartós jogviszony létrejötte esetén kidolgozza a szombathelyi lakosok számára kedvezmény igénybevételének a lehetőségét.
3. A megállapodás teljesítése érdekében Felek a jóhiszeműség és a tisztesség követelményeinek megfelelően, kölcsönösen együttműködve kötelesek eljárni.
4. A Felek megállapodnak abban, hogy a jelen megállapodásból adódó esetleges jogvitákat elsősorban békés úton kívánják rendezni. Amennyiben ez nem lehetséges, úgy a pertárgy értéktől függően a Szombathelyi Járásbíróság, illetve a Szombathelyi Törvényszék kizárólagos illetékességét kötik ki.
5. A Lime Kft. kijelenti azt, hogy a nemzeti vagyonról szóló 2011. évi CXCVI. törvény 3. § (1) bekezdésében foglaltak alapján átlátható szervezetnek minősül.   
   Felek rögzítik, hogy fenti jogszabály 11. § (12) bekezdésében foglaltak alapján az Önkormányzat a jelen megállapodást azonnali hatállyal felmondhatja, amennyiben a megállapodás megkötését követően beállott körülmény folytán a Lime Kft. már nem minősül átlátható szervezetnek.

26. Jelen megállapodás 4 (négy) eredeti, egymással megegyező példányban készült, amelyet Felek annak elolvasását és értelmezését követően, mint akaratukkal mindenben megegyezőt írták alá. A megállapodásból 2 (kettő) példány a Lime Kft-t, 2 (kettő) példány az Önkormányzatot illeti.

**Budapest, 2022. év július hó …. napján Szombathely, 2022. év július hó …. napján**

|  |  |
| --- | --- |
| **Lime Technology Kft.** | **Szombathely Megyei Jogú Város Önkormányzata** |
| Aláírás:  ……………………………………………. | Aláírás:  ……………………….. |
| Képviselők neve:  Andrea John Ellis és Wayne Hsing-Yuan Ting  ügyvezetők | Képviselő neve:  Dr. Nemény András  polgármester |